VENDIM
Nr. 615, datë 2.10.2024

[bookmark: _Hlk178705696][bookmark: _Hlk178693545][bookmark: _Hlk178693470]PËR NJË SHTESË FONDI NË BUXHETIN E VITIT 2024, MIRATUAR PËR MINISTRINË E DREJTËSISË, PËR PAGESËN E TARIFËS PËR KONSULENCËN E OFRUAR NGA SUBJEKTI NDËRKOMBËTAR “BOSTON CONSULTING GROUP (BCG)”, PËR OFRIMIN E SHËRBIMIT TË KONSULENCËS PËR IDENTIFIKIMIN E MEKANIZMAVE EFICIENTË PËR TË NXITUR MË TEJ LUFTËN KUNDËR KORRUPSIONIT DHE MUNDËSINË E PËRDORIMIT TË INTELIGJENCËS ARTIFICIALE (IA) PËR KËTË QËLLIM, SI DHE PËR PAGESËN E TARIFËS PËR KONSULENCËN E OFRUAR NGA SUBJEKTI NDËRKOMBËTAR “G37 CHAMBERS”, PËR OFRIMIN E SHËRBIMIT TË KONSULENCËS PËR ANALIZIMIN DHE VLERËSIMIN E TË DHËNAVE, QË DUHET TË MBLIDHEN NGA MINISTRIA E DREJTËSISË, ME QËLLIM VLERËSIMIN E FUSHAVE TË REKOMANDIMEVE PRIORITARE NË LUFTËN KUNDËR KRIMINALITETIT DHE PËR HARTIMIN E METODOLOGJISË PËR MËNYRËN E VLERËSIMIT E TË NDJEKJES NË VAZHDIMËSI TË ZBATIMIT TË KËTYRE REKOMANDIMEVE

Në mbështetje të nenit 100 të Kushtetutës, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të pikës 1, të nenit 14, të ligjit nr. 97/2023, “Për buxhetin e vitit 2024”, të ndryshuar, me propozimin e ministrit të Shtetit për Administratën Publike dhe Antikorrupsionin dhe të ministrit të Drejtësisë, Këshilli i Ministrave 

VENDOSI:

[bookmark: _Hlk178707681]1. Në buxhetin e vitit 2024, miratuar për Ministrinë e Drejtësisë, shtohet fondi prej 36 000 000 (tridhjetë e gjashtë milionë) lekësh, prej të cilave 30 000 000 (tridhjetë milionë) lekë për pagimin e tarifës për konsulencën e ofruar nga subjekti ndërkombëtar “Boston Consulting Group (BCG)” për ofrimin e shërbimit të konsulencës për identifikimin e mekanizmave eficientë për të nxitur më tej luftën kundër korrupsionit dhe mundësinë e përdorimit të inteligjencës artificiale (IA) për këtë qëllim, si dhe 6 000 000 (gjashtë milionë) lekë për pagimin e këstit të parë të tarifës për konsulencën e ofruar nga subjekti ndërkombëtar “G37 Chambers”, për ofrimin e shërbimit të konsulencës për analizimin dhe vlerësimin e të dhënave, që duhet të mblidhen nga Ministria e Drejtësisë, me qëllim vlerësimin e fushave të rekomandimeve prioritare në luftën kundër kriminalitetit dhe për hartimin e metodologjisë për mënyrën e vlerësimit e të ndjekjes në vazhdimësi të zbatimit të këtyre rekomandimeve.
2. Efekti financiar, që rrjedh nga zbatimi i këtij vendimi, përballohet nga fondi rezervë i Këshillit të Ministrave, miratuar për vitin 2024.
3. Ngarkohen ministri i Shtetit për Administratën Publike dhe Antikorrupsionin, Ministria e Drejtësisë dhe Ministria e Financave për zbatimin e këtij vendimi.
[bookmark: _Hlk178707805]Ky vendim hyn në fuqi menjëherë dhe botohet në Fletoren Zyrtare.

